kang wus 35 tahun ngabekti, kanthi basa krama. Miturut pratelane Pengageng Sasana Pustaka Kraton Surakarta, KGPH Puger, babagan tradhisi caos sesaji saben dina Kemis iku wus turun temurun wiwit jaman Hindu biyen. Nanging, sawuse jaman Islam, pangertene wus diowahi dening para wali. “Iki wis turun temurun, wis dadi tradhisine trah Mataram kang ngugemi aturan Islam, sesaji iki ora dipenggak. Mung diowahi niatane. Bentuk lan wujude miturut paugeran Islam utawa kawigatene urip kang percaya anane Gusti Kang Maha Kuwasa,” panjelase KGPH Puger marang Joglosemar, Kemis, (12/6). Luwih tandhes, piyambake ngadharake bilih saben sesaji iku nduweni pangerten utawa simbol kang ngadhut pangerten kanggo pepeling tumraping manungsa kang tansah nggendhong lali lan luput. Kayadene sesaji utawa caos dhahar kang dianani saben dina Kemis iku, sejatine kanggo pepeling yen sesuke bakal dina Jumat, dina kang mulya nadyan sejatine kabeh dina iku apik. Nanging tumrape wong Islam, dina jumat iku dina kang mulya lan digunakake kanggo manembah lan ndedonga marang Gusti kang Murbehing Dumadi. Mula, saben Jumat Kraton sumene, utawa diliburake. “Jumat iku dina kang sakral. Mula, saben Kemis dicaosi sesaji kayadene sega asahan, sega golong, jajan pasar, kembang setaman, dupa wangi, gecok men-
